CELEX: 32021R1936
Language: sk
Date: 2021-11-09 00:00:00
Title: Vykonávacie nariadenie Komisie (EÚ) 2021/1936 z 9. novembra 2021, ktorým sa mení vykonávacie nariadenie (EÚ) 2018/2019, pokiaľ ide o určité rastliny na výsadbu druhu Ficus carica L. a rodu Persea americana Mill. s pôvodom v Izraeli, mení vykonávacie nariadenie (EÚ) 2020/1213, pokiaľ ide o rastlinolekárske opatrenia v súvislosti so vstupom uvedených rastlín na výsadbu na územie Únie, a ktorým sa opravuje druhé uvedené vykonávacie nariadenie

10.11.2021   
               
               
                  SK
               
               
                  Úradný vestník Európskej únie
               
               
                  L 396/27
               
            
         VYKONÁVACIE NARIADENIE KOMISIE (EÚ) 2021/1936
         z 9. novembra 2021,
         ktorým sa mení vykonávacie nariadenie (EÚ) 2018/2019, pokiaľ ide o určité rastliny na výsadbu druhu Ficus carica L. a rodu Persea americana Mill. s pôvodom v Izraeli, mení vykonávacie nariadenie (EÚ) 2020/1213, pokiaľ ide o rastlinolekárske opatrenia v súvislosti so vstupom uvedených rastlín na výsadbu na územie Únie, a ktorým sa opravuje druhé uvedené vykonávacie nariadenie
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (1), a najmä na jeho článok 42 ods. 4 tretí pododsek,
         keďže:
         
                     (1)
                  
                  
                     Vykonávacím nariadením Komisie (EÚ) 2018/2019 (2) sa na základe predbežného vyhodnotenia stanovuje zoznam vysokorizikových rastlín, rastlinných produktov a iných predmetov.
                  
               
                     (2)
                  
                  
                     Vo vykonávacom nariadení Komisie (EÚ) 2018/2018 (3) sa stanovujú osobitné pravidlá týkajúce sa postupu, ktorý sa má dodržiavať pri vyhodnocovaní rizika podľa článku 42 ods. 4 nariadenia (EÚ) 2016/2031 v prípade vysokorizikových rastlín, rastlinných produktov a iných predmetov.
                  
               
                     (3)
                  
                  
                     Na základe predbežného vyhodnotenia bolo 35 rastlín určených na výsadbu pochádzajúcich zo všetkých tretích krajín, medzi ktoré patrí druh Ficus carica L. a rod Persea Mill., zaradených ako vysokorizikové rastliny do prílohy k vykonávaciemu nariadeniu (EÚ) 2018/2019.
                  
               
                     (4)
                  
                  
                     Z nariadenia (EÚ) 2016/2031 vyplýva, že ak sa na základe vyhodnotenia rizika dospeje k záveru, že rastlina, rastlinný produkt alebo iný predmet s pôvodom v tretej krajine, skupine tretích krajín alebo osobitnej oblasti príslušnej tretej krajiny predstavuje neprijateľné riziko súvisiace so škodcami, ale že toto riziko možno znížiť na prijateľnú úroveň uplatnením určitých opatrení, Komisia má vyňať uvedenú rastlinu, rastlinný produkt alebo iný predmet zo zoznamu stanoveného v prílohe k vykonávaciemu nariadeniu (EÚ) 2018/2019 a pridať ich do zoznamu uvedeného v článku 41 ods. 2 nariadenia (EÚ) 2016/2031.
                  
               
                     (5)
                  
                  
                     Vo vykonávacom nariadení Komisie (EÚ) 2020/1213 (4) sa stanovujú rastlinolekárske opatrenia v súvislosti so vstupom určitých rastlín, rastlinných produktov a iných predmetov, ktoré boli vyňaté z prílohy k vykonávaciemu nariadeniu (EÚ) 2018/2019, na územie Únie.
                  
               
                     (6)
                  
                  
                     Izrael 18. septembra 2019 predložil Komisii žiadosť o vývoz do Únie jednoročných dormantných rastlín na výsadbu s obnaženými koreňmi bez listov s maximálnym priemerom 2 cm na spodku stonky a jednoročných zakorenených odrezkov rastlín na výsadbu s pestovateľským substrátom bez listov a s maximálnym priemerom 1 cm na spodku stonky patriacich k druhu Ficus carica L. Táto žiadosť bola doložená príslušnou technickou dokumentáciou.
                  
               
                     (7)
                  
                  
                     Európsky úrad pre bezpečnosť potravín (ďalej len „úrad“) prijal 26. novembra 2020 vedecké stanovisko týkajúce sa vyhodnotenia rizika komodity v súvislosti s rastlinami na výsadbu patriacich k druhu Ficus carica z Izraela (5). Úrad identifikoval Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis a Spodoptera frugiperda ako škodcov relevantných pre uvedené rastliny na výsadbu, vyhodnotil opatrenia na zmiernenie rizika opísané v dokumentácii týkajúcej sa uvedených škodcov a odhadol pravdepodobnosť stavu bez výskytu každého škodcu.
                  
               
                     (8)
                  
                  
                     Izrael 1. septembra 2019 predložil Komisii žiadosť o vývoz do Únie zakorenených vrubľovancov na výsadbu s pestovateľským substrátom s listami a s maximálnym priemerom 1 cm na spodku stonky a nezakorenených odrezkov rastlín na výsadbu patriacich k rodu Persea americana Mill. Táto žiadosť bola doložená príslušnou technickou dokumentáciou.
                  
               
                     (9)
                  
                  
                     Úrad 26. novembra 2020 prijal vedecké stanovisko týkajúce sa vyhodnotenia rizika komodity v súvislosti s rastlinami na výsadbu patriacich k rodu Persea americana Mill. z Izraela (6). Úrad identifikoval Aonidiella orientalis, Aulacaspis tubercularis, Avocado sunblotch viroid, Bemisia tabaci, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus, Scirtothrips dorsalis a Tetraleurodes perseae ako škodcov relevantných pre uvedené rastliny na výsadbu, vyhodnotil opatrenia na zmiernenie rizika opísané v dokumentácii týkajúcej sa uvedených škodcov a odhadol pravdepodobnosť stavu bez výskytu každého škodcu.
                  
               
                     (10)
                  
                  
                     Okrem toho a na základe uvedených stanovísk by sa mali prijať potrebné opatrenia na riešenie rizika špecifikovaných škodcov ako rastlinolekárske požiadavky na dovoz, aby sa zabezpečilo zníženie rastlinolekárskeho rizika vyplývajúceho zo vstupu špecifikovaných rastlín do Únie na prijateľnú úroveň. Preto by sa jednoročné dormantné rastliny na výsadbu s obnaženými koreňmi bez listov s maximálnym priemerom 2 cm na spodku stonky patriace k druhu Ficus carica L. a jednoročné zakorenené odrezky rastlín na výsadbu s pestovateľským substrátom bez listov a s maximálnym priemerom 1 cm na spodku stonky patriace k druhu Ficus carica L. s pôvodom v Izraeli a zakorenené vrubľovance na výsadbu s pestovateľským substrátom s listami a s maximálnym priemerom 1 cm na spodku stonky patriace k rodu Persea americana Mill. a nezakorenené odrezky rastlín na výsadbu patriace k rodu Persea americana Mill. s pôvodom v Izraeli mali vypustiť z prílohy k vykonávaciemu nariadeniu (EÚ) 2018/2019 a do prílohy k vykonávaciemu nariadeniu (EÚ) 2020/1213 by sa mali doplniť potrebné rastlinolekárske dovozné opatrenia.
                  
               
                     (11)
                  
                  
                     Vzhľadom na veľký počet škodcov identifikovaných pre každú z špecifikovaných rastlín a vzhľadom na neistoty zistené úradom sa usudzuje, že samotným uplatnením opatrení, ktoré Izrael navrhuje v dokumentácii, sa riziko spojené so vstupom špecifikovaných rastlín do Únie nemôže znížiť na prijateľnú úroveň. S cieľom znížiť rastlinolekárske riziko na prijateľnú úroveň a bez toho, aby boli dotknuté dovozné požiadavky stanovené v prílohe VII k vykonávaciemu nariadeniu Komisie (EÚ) 2019/2072 (7), by sa malo vyžadovať, aby sa uvedené rastliny pestovali na miestach produkcie bez výskytu škodcov s fyzickou ochranou proti zavlečeniu špecifikovaných škodcov hmyzu a aby boli rastliny úradne kontrolované s cieľom zistiť výskyt daných škodcov. Pokiaľ ide o nezakorenené odrezky rastlín na výsadbu patriace k rodu Persea americana Mill. s pôvodom v Izraeli, v prípade ktorých nebol v dokumentácii špecifikovaný maximálny priemer na spodku stonky, mal by sa v prípade takýchto rastlín predložených na dovoz do Únie akceptovať maximálny priemer 2 cm na spodku stonky. Kontrola zásielok špecifikovaných rastlín bezprostredne pred vývozom by sa tiež mala posilniť v porovnaní s kontrolou uvedenou v dokumentácii predloženej Izraelom.
                  
               
                     (12)
                  
                  
                     Škodcovia Bemisia tabaci, Euwallacea fornicatus sensu lato [patriaci do čeľade Scolytidae (neeurópske)], Hypothenemus leprieuri [patriaci do čeľade Scolytidae (neeurópske)], Scirtothrips dorsalis a Spodoptera frugiperda sú uvedení ako karanténni škodcovia Únie v prílohe II k vykonávaciemu nariadeniu (EÚ) 2019/2072. Škodcovia Aonidiella orientalis, Aulacaspis tubercularis, Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Oligonychus perseae, Paracoccus marginatus, Penthimiola bella, Phenacoccus solenopsis, Plicosepalus acaciae, Pseudococcus cryptus, Pulvinaria psidii, Retithrips syriacus, Russellaspis pustulans a Tetraleurodes perseae zatiaľ nie sú uvedení v zozname karanténnych škodcov Únie uvedenom v prílohe II k vykonávaciemu nariadeniu (EÚ) 2019/2072, môžu však spĺňať podmienky na zaradenie do tohto zoznamu na základe ďalšieho úplného vyhodnotenia rizika. Preto sú do vykonania úplného vyhodnotenia rizika potrebné uvedené rastlinolekárske opatrenia aj v súvislosti s uvedenými škodcami.
                  
               
                     (13)
                  
                  
                     Vykonávacie nariadenia (EÚ) 2018/2019 a (EÚ) 2020/1213 by sa preto mali zodpovedajúcim spôsobom zmeniť.
                  
               
                     (14)
                  
                  
                     Príloha k vykonávaciemu nariadeniu (EÚ) 2020/1213 obsahuje niekoľko chýb pri odkazoch na iné právne predpisy Únie v oblasti zdravia rastlín.
                  
               
                     (15)
                  
                  
                     Vykonávacie nariadenie (EÚ) 2020/1213 by sa preto malo zodpovedajúcim spôsobom opraviť.
                  
               
                     (16)
                  
                  
                     S cieľom splniť záväzky Únie vyplývajúce z dohody Svetovej obchodnej organizácie o uplatňovaní sanitárnych a rastlinolekárskych opatrení by sa dovoz uvedených komodít mal v čo najkratšom možnom čase obnoviť. Toto nariadenie by preto malo nadobudnúť účinnosť tretím dňom po jeho uverejnení v Úradnom vestníku Európskej únie.
                  
               
                     (17)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Zmeny vo vykonávacom nariadení (EÚ) 2018/2019
            Príloha k vykonávaciemu nariadeniu (EÚ) 2018/2019 sa mení v súlade s prílohou I k tomuto nariadeniu.
         
         
            Článok 2
            Zmeny a opravy vo vykonávacom nariadení (EÚ) 2020/1213
            Príloha k vykonávaciemu nariadeniu (EÚ) 2020/1213 sa mení a opravuje v súlade s prílohou II k tomuto nariadeniu.
         
         
            Článok 3
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. novembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 317, 23.11.2016, s. 4.
         
            (2)  Vykonávacie nariadenie Komisie (EÚ) 2018/2019 z 18. decembra 2018, ktorým sa stanovuje predbežný zoznam vysoko rizikových rastlín, rastlinných produktov alebo iných predmetov v zmysle článku 42 nariadenia (EÚ) 2016/2031 a zoznam rastlín, v prípade ktorých sa nevyžadujú rastlinolekárske osvedčenia na vstup do Únie v zmysle článku 73 uvedeného nariadenia (Ú. v. EÚ L 323, 19.12.2018, s. 10).
         
            (3)  Vykonávacie nariadenie Komisie (EÚ) 2018/2018 z 18. decembra 2018, ktorým sa stanovujú osobitné pravidlá týkajúce sa postupu, ktorý sa má dodržiavať na účely vyhodnotenia rizika vysoko rizikových rastlín, rastlinných produktov a iných predmetov v zmysle článku 42 ods. 1 nariadenia Európskeho parlamentu a Rady (EÚ) 2016/2031 (Ú. v. EÚ L 323, 19.12.2018, s. 7).
         
            (4)  Vykonávacie nariadenie Komisie (EÚ) 2020/1213 z 21. augusta 2020 o rastlinolekárskych opatreniach v súvislosti so vstupom určitých rastlín, rastlinných produktov a iných predmetov, ktoré boli vyňaté z prílohy k vykonávaciemu nariadeniu Komisie (EÚ) 2018/2019, do Únie (Ú. v. EÚ L 275, 24.8.2020, s. 5).
         
            (5)  EFSA PLH Panel (European Food Safety Authority Panel on Plant Health), Scientific Opinion on the commodity risk assessment of Ficus carica plants from Israel [Pracovná skupina EFSA pre zdravie rastlín (EFSA PLH Panel), Vedecké stanovisko týkajúce sa vyhodnotenia rizika komodity v súvislosti s rastlinami Ficus carica z Izraela], Vestník EFSA (EFSA Journal) (2021) 19(1):6353, https://doi.org/10.2903/j.efsa.2021.6353
         
            (6)  EFSA PLH Panel, Scientific Opinion on the commodity risk assessment of Persea americana from Israel [Pracovná skupina EFSA pre zdravie rastlín (EFSA PLH Panel), Vedecké stanovisko týkajúce sa vyhodnotenia rizika komodity v súvislosti s rastlinami Persea americana z Izraela], Vestník EFSA (EFSA Journal) (2021) 19(2):6354, https://doi.org/10.2903/j.efsa.2021.6354
         
            (7)  Vykonávacie nariadenie Komisie (EÚ) 2019/2072 z 28. novembra 2019, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín, a ktorým sa zrušuje nariadenie Komisie (ES) č. 690/2008 a ktorým sa mení vykonávacie nariadenie Komisie (EÚ) 2018/2019 (Ú. v. EÚ L 319, 10.12.2019, s. 1).
      
      
         
            PRÍLOHA I
            V prílohe k vykonávaciemu nariadeniu (EÚ) 2018/2019 bode 1 tabuľke sa druhý stĺpec „Opis“ mení takto:
            
                        1.
                     
                     
                        Položka týkajúca sa druhu „Ficus carica L.“ sa nahrádza takto:
                        „Ficus carica L. okrem jednoročných dormantných rastlín na výsadbu s obnaženými koreňmi bez listov s maximálnym priemerom 2 cm na spodku stonky patriacich k druhu Ficus carica L. a jednoročných zakorenených odrezkov rastlín na výsadbu s pestovateľským substrátom bez listov a s maximálnym priemerom 1 cm na spodku stonky patriacich k druhu Ficus carica L. s pôvodom v Izraeli“;
                     
                  
                        2.
                     
                     
                        Položka týkajúca sa rodu „Persea Mill.“ sa nahrádza takto:
                        „Persea Mill. okrem zakorenených vrubľovancov na výsadbu s pestovateľským substrátom s listami a s maximálnym priemerom 1 cm na spodku stonky patriacich k rodu Persea americana Mill. a nezakorenených odrezkov rastlín na výsadbu s maximálnym priemerom 2 cm na spodku stonky patriacich k rodu Persea americana Mill. s pôvodom v Izraeli“.
                     
                  
      
      
         
            PRÍLOHA II
            ČASŤ A
            Tabuľka v prílohe k vykonávaciemu nariadeniu (EÚ) 2020/1213 sa mení takto:
            
                        1.
                     
                     
                        Za druhú položku týkajúcu sa dormantných vrubľovancov Albizia julibrissin Durazzini s obnaženými koreňmi určených na výsadbu s maximálnym priemerom 2,5 cm sa vkladá táto položka:
                        
                                    Rastliny, rastlinné produkty alebo iné predmety
                                 
                                 
                                    Číselný znak KN
                                 
                                 
                                    Tretie krajiny pôvodu
                                 
                                 
                                    Opatrenia
                                 
                              
                                    
                                       „Ficus carica L., jednoročné dormantné rastliny na výsadbu s obnaženými koreňmi bez listov s maximálnym priemerom 2 cm na spodku stonky a jednoročné zakorenené odrezky rastlín na výsadbu s pestovateľským substrátom bez listov a s maximálnym priemerom 1 cm na spodku stonky
                                 
                                 
                                    
                                                 
                                             
                                             
                                                ex 0602 20 20 
                                             
                                          
                                                 
                                             
                                             
                                                ex 0602 20 80 
                                             
                                          
                                                 
                                             
                                             
                                                ex 0602 90 45 
                                             
                                          
                                                 
                                             
                                             
                                                ex 0602 90 46 
                                             
                                          
                                                 
                                             
                                             
                                                ex 0602 90 48 
                                             
                                          
                                                 
                                             
                                             
                                                ex 0602 90 50 
                                             
                                          
                                                 
                                             
                                             
                                                ex 0602 90 70 
                                             
                                          
                                 
                                    Izrael
                                 
                                 
                                    
                                                a)
                                             
                                             
                                                Úradné potvrdenie, že:
                                                
                                                            i)
                                                         
                                                         
                                                            rastliny sú bez výskytu škodcov Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis a Spodoptera frugiperda;
                                                         
                                                      
                                                            ii)
                                                         
                                                         
                                                            rastliny sa počas celého ich životného cyklu pestovali na mieste výroby, ktoré je spolu s výrobnými prevádzkami, ktoré sú jeho súčasťou, zaregistrované národnou organizáciou na ochranu rastlín v krajine pôvodu a pod jej dohľadom;
                                                         
                                                      
                                                            iii)
                                                         
                                                         
                                                            rastliny sa počas celého ich životného cyklu pestovali v prevádzke s fyzickou ochranou pred zavlečením škodcov Aonidiella orientalis, Icerya aegyptiaca, Nipaecoccus viridis, Oligonychus mangiferus, Phenacoccus solenopsis, Retithrips syriacus a Russellaspis pustulans, ktorá bola každých 45 dní predmetom úradných kontrol a v ktorej sa zistilo, že je bez výskytu všetkých škodcov uvedených v bode i); v prípade podozrenia na prítomnosť ktoréhokoľvek zo škodcov uvedených v bode i) vo výrobnej prevádzke sa vykonali príslušné ošetrenia s cieľom zabezpečiť neprítomnosť škodcov a
                                                         
                                                      
                                                            iv)
                                                         
                                                         
                                                            bezprostredne pred vývozom boli zásielky rastlín podrobené úradnej kontrole zameranej na zistenie prítomnosti škodcov Aonidiella orientalis, Icerya aegyptiaca, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus a Russellaspis pustulans, a veľkosť vzorky bola taká, aby umožňovala detekciu aspoň 1 % miery zamorenia s úrovňou spoľahlivosti 99 %, ako aj úradnej kontrole zameranej na zistenie prítomnosti Colletotrichum siamense a Neoscytalidium dimidiatum vrátane náhodného výberu vzoriek a testovania rastlín.
                                                         
                                                      
                                          
                                                b)
                                             
                                             
                                                Rastlinolekárske osvedčenia pre tieto rastliny zahŕňajú pod položkou „Dodatočné vyhlásenie“:
                                                
                                                            i)
                                                         
                                                         
                                                            toto vyhlásenie: „Táto zásielka je v súlade s vykonávacím nariadením Komisie (EÚ) 2020/1213“;
                                                         
                                                      
                                                            ii)
                                                         
                                                         
                                                            špecifikáciu registrovanej výrobnej prevádzky (registrovaných výrobných prevádzok).“;
                                                         
                                                      
                                          
                              
                  
                        2.
                     
                     
                        Za položku týkajúcu sa Jasminum polyanthum Franchet, nezakorenené odrezky rastlín na výsadbu sa vkladajú tieto položky:
                        
                                    Rastliny, rastlinné produkty alebo iné predmety
                                 
                                 
                                    Číselný znak KN
                                 
                                 
                                    Tretie krajiny pôvodu
                                 
                                 
                                    Opatrenia
                                 
                              
                                    
                                       „Persea americana Mill., zakorenené vrubľovance na výsadbu s pestovateľským substrátom s listami a s maximálnym priemerom 1 cm na spodku stonky
                                 
                                 
                                    
                                                 
                                             
                                             
                                                ex 0602 90 41 
                                             
                                          
                                                 
                                             
                                             
                                                ex 0602 90 45 
                                             
                                          
                                                 
                                             
                                             
                                                ex 0602 90 48 
                                             
                                          
                                                 
                                             
                                             
                                                ex 0602 90 50 
                                             
                                          
                                 
                                    Izrael
                                 
                                 
                                    
                                                a)
                                             
                                             
                                                Úradné potvrdenie, že:
                                                
                                                            i)
                                                         
                                                         
                                                            rastliny sú bez výskytu škodcov Aonidiella orientalis, Aulacaspis tubercularis, Avocado sunblotch viroid, Bemisia tabaci, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus sensu lato, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus, Scirtothrips dorsalis a Tetraleurodes perseae;
                                                         
                                                      
                                                            ii)
                                                         
                                                         
                                                            rastliny sa počas celého ich životného cyklu pestovali na mieste výroby, ktoré je spolu s výrobnými prevádzkami, ktoré sú jeho súčasťou, zaregistrované národnou organizáciou na ochranu rastlín v krajine pôvodu a pod jej dohľadom;
                                                         
                                                      
                                                            iii)
                                                         
                                                         
                                                            rastliny sa počas celého ich životného cyklu pestovali v prevádzke s fyzickou ochranou pred zavlečením škodcov Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus a Tetraleurodes perseae, ktorá bola každých 45 dní predmetom úradných kontrol a v ktorej sa zistilo, že je bez výskytu všetkých škodcov uvedených v bode i); v prípade podozrenia na prítomnosť ktoréhokoľvek zo škodcov uvedených v bode i) vo výrobnej prevádzke sa vykonali príslušné ošetrenia s cieľom zabezpečiť neprítomnosť škodcov a
                                                         
                                                      
                                                            iv)
                                                         
                                                         
                                                            bezprostredne pred vývozom boli zásielky rastlín podrobené úradnej kontrole zameranej na zistenie prítomnosti škodcov Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus a Tetraleurodes perseae a veľkosť vzorky bola taká, aby umožňovala detekciu aspoň 1 % miery zamorenia s úrovňou spoľahlivosti 99 %, ako aj úradnej kontrole zameranej na zistenie prítomnosti škodcov Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Lasiodiplodia pseudotheobromae, Neoscytalidium dimidiatum vrátane náhodného výberu vzoriek a testovania rastlín.
                                                         
                                                      
                                          
                                                b)
                                             
                                             
                                                Rastlinolekárske osvedčenia pre tieto rastliny zahŕňajú pod položkou „Dodatočné vyhlásenie“:
                                                
                                                            i)
                                                         
                                                         
                                                            toto vyhlásenie: „Táto zásielka je v súlade s vykonávacím nariadením Komisie (EÚ) 2020/1213“;
                                                         
                                                      
                                                            ii)
                                                         
                                                         
                                                            špecifikáciu registrovanej výrobnej prevádzky (registrovaných výrobných prevádzok).
                                                         
                                                      
                                          
                              
                                    
                                       Persea americana Mill., nezakorenené odrezky rastlín na výsadbu s maximálnym priemerom 2 cm na spodku stonky
                                 
                                 
                                    ex 0602 10 90 
                                 
                                 
                                    Izrael
                                 
                                 
                                    
                                                a)
                                             
                                             
                                                Úradné potvrdenie, že:
                                                
                                                            i)
                                                         
                                                         
                                                            rastliny sú bez výskytu škodcov Aonidiella orientalis, Aulacaspis tubercularis, Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus sensu lato, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii, Retithrips syriacus a Scirtothrips dorsalis;
                                                         
                                                      
                                                            ii)
                                                         
                                                         
                                                            rastliny sa počas celého ich životného cyklu pestovali na mieste výroby, ktoré je spolu s výrobnými prevádzkami, ktoré sú jeho súčasťou, zaregistrované národnou organizáciou na ochranu rastlín v krajine pôvodu a pod jej dohľadom;
                                                         
                                                      
                                                            iii)
                                                         
                                                         
                                                            rastliny sa počas celého ich životného cyklu pestovali v prevádzke s fyzickou ochranou pred zavlečením škodcov Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii a Retithrips syriacus, ktorá bola každých 45 dní predmetom úradných kontrol a v ktorej sa zistilo, že je bez výskytu všetkých škodcov uvedených v bode i); v prípade podozrenia na prítomnosť ktoréhokoľvek zo škodcov uvedených v bode i) vo výrobnej prevádzke sa vykonali príslušné ošetrenia s cieľom zabezpečiť neprítomnosť škodcov a
                                                         
                                                      
                                                            iv)
                                                         
                                                         
                                                            bezprostredne pred vývozom boli zásielky rastlín podrobené úradnej kontrole zameranej na zistenie prítomnosti škodcov Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii a Retithrips syriacus a veľkosť vzorky bola taká, aby umožňovala detekciu aspoň 1 % miery zamorenia s úrovňou spoľahlivosti 99 %, ako aj úradnej kontrole zameranej na zistenie prítomnosti škodcov Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Lasiodiplodia pseudotheobromae, Neoscytalidium dimidiatum vrátane náhodného výberu vzoriek a testovania rastlín.
                                                         
                                                      
                                          
                                                b)
                                             
                                             
                                                Rastlinolekárske osvedčenia pre tieto rastliny zahŕňajú pod položkou „Dodatočné vyhlásenie“:
                                                
                                                            i)
                                                         
                                                         
                                                            toto vyhlásenie: „Táto zásielka je v súlade s vykonávacím nariadením Komisie (EÚ) 2020/1213“;
                                                         
                                                      
                                                            ii)
                                                         
                                                         
                                                            špecifikáciu registrovanej výrobnej prevádzky (registrovaných výrobných prevádzok).“
                                                         
                                                      
                                          
                              
                  ČASŤ B
            Tabuľka v prílohe k vykonávaciemu nariadeniu (EÚ) 2020/1213 sa opravuje takto:
            
                        1.
                     
                     
                        V dvoch položkách týkajúcich sa Acer japonicum Thunberg, Acer palmatum Thunberg a Acer shirasawanum Koidzumi, dormantné vrúbľované alebo očkované jedno- až trojročné rastliny s obnaženými koreňmi bez listov určené na výsadbu sa vo štvrtom stĺpci „Opatrenia“ v písmene b) bode i) odkaz „s vykonávacím nariadením Komisie (EÚ) 2020/1362“ nahrádza odkazom „s vykonávacím nariadením Komisie (EÚ) 2020/1213“;
                     
                  
                        2.
                     
                     
                        V položke týkajúcej sa Jasminum polyanthum Franchet, nezakorenené odrezky rastlín na výsadbu sa vo štvrtom stĺpci „Opatrenia“ v písmene b) bode i) odkaz „s vykonávacím nariadením Komisie (EÚ) 2021/419“ nahrádza odkazom „s vykonávacím nariadením Komisie (EÚ) 2020/1213“.